Aneuk Jamee

Tulun Aneuk Jamee toi ko Ughang Jamu (Jamee: اوغڠ جامو, Uġaŋ Jāmu, Romanized: Ughang Jamu) nopo nga iso tinimungan etnik i momoguno boros Minangic pointongkop kotogisan kotonobon om kabaatan Aceh, mimpuun mantadSingkil, Kabupaten Aceh Kabaatan, Kabupaten Aceh Kabaatan Kotonobon om Kabupaten Simeulue. Tulun Aneuk Jamee nopo nga Tulun Minangkabau i minundaliu hilo Aceh ontok abad ko-19, om nakasawo milongot miampai Tulun Aceh, Tulun Kluet, Tulun Singkil om Tulun Devayan. Id pisuk nopo do boros, boros Anuek Jamee nopo nga dialek do Boros Minangkabau i nolongot miampai boros sandad ngaawi do Aceh.

 Etimologi 
Ngaran "Aneuk Jamee" nopo nga mantad Boros Aceh i miampai harfiah kirati "tanak" (aneuk) om "tutumombului" (jamee) toi ko "tanak tutumombului".

 Sajara 
Kiwaa susuyon do ontok nopo Sangod Padri, ohimpitan o pejuang ulama do palangan mantad Hindia Belanda. Garis kotogisan Minangkabau ontok dii nopo nga soboogian mantad Porinta Aceh, minapaatod kouhupan ketenteraan. Soira kritikal no o kinaantakan, nasansagan o mogigion kampung do mogidu mantad kinoyonon dii. Ontok dii, mimpuun o Tulun Minangkabau do mundaliu kumaa kotogisan kabaatan kotonobon Aceh.Haro nogi nokoboros do nosiliu o Kabupaten Aceh Kabaatan do kinoyonon tuumbayaan montok jemaah mantad Sumatera Kotonobon id tindalanon kumaa Mekah.

 Diaspora 
Kogumuan nopo tulun Aneuk Jamee nga hilo Watas Aceh Kabaatan (kiikiro 50% mantad ginumu mogigion) om soboogian tokoro id Watas Aceh Kabaatan kotonobon, Watas Aceh Kotonobon, Watas Aceh Singkil, om nogi Watas Simeulue.

Wilayah nopo inon do tulun Aneuk Jamee nga:-
WatasKinoyononWatas Aceh KabaatanWatas: South Kluet, Labuhan Haji, West Labuhan Haji, East Labuhan Haji, Sama Dua om Tapak TuanWatas Aceh Kabaatan Kotonobon Watas: Susoh om ManggengWatas Aceh Kotonobon Miampai umum, tertumpu yolo id piipiro kampung id watas Meureubo (miampai momogun Aceh) ii no Gunong Kleng, Peunaga, Meureubo, Ranto Panyang om kinoyonon id posorili dau. Suai ko ii, soboogian nogi mantad diolo nga poingion id kampung Padang Seurahet i poinladsong id siriba watas Johan Pahlawan.". Haro noboros do kawawagu diti, sakag nopo diolo nga mantad Kabupaten Aceh Kabaatan om poingion id Kabupaten Aceh Kotonobon mantad di laid po.Watas SimeulueSinabangWatas Aceh Singkil "Singkil City, Pulau Banyak District (miampai tolu kampung ii no: Pulau Balai, Pulau Baguk, om Teluk Nibung)"

 Boros 
Kakal po gunoon o Boros Minangkabau  do tulun Aneuk Jamee nga diasimilasikan o boros dii miampai Boros Aceh, i poposiliu dii boros Jamee (tutumombului). Au ogumu kosimbanon i nowonsoi montok boros dii, kiwaa piipiro no konsonan, vokal om kosimbanon id suang dialek. Mantad nopo pisuk klasifikasi linguistik, poinsuang po boros Jamee id suang Boros Minangkabau  sabaagi dialek. Sundung do ingkaa, gama rahung asimilasi koubasanan di nakalaid, kogumuan nopo tulun Aneuk Jamee, loolobi ii poingion id kinoyonon didominasi Tulun Aceh sabaagi poomitanan Kabupaten Aceh Kotonobon, ii nopo boros Aneuk Jamee nga gunoon id pialatan generasi di nokolohing no. baino nopo, insaru gunoon o Boros Aceh  sabaagi lingua franca.

 Nuludan tulun Aneuk Jamee 

 Abuya Muda Waly, ulama tagayo Aceh
 Ismail Suny, diplomat

 Sukuon 

Kategori:Minangkabau